**IEPIRKUMA Nr. LLU/2015/85/mi**

*3D skenēšanas un 3D modelēšanas darbi valsts aizsargājamā kultūras piemineklī Jelgavas pils esošā stāvokļa fiksēšanai*

**NOLIKUMS**

1. **IEPIRKUMA IDENTIFIKĀCIJAS NUMURS:** LLU/2015/85/mi
2. **PASŪTĪTĀJS, KOMISIJA, KONTAKTPERSONA, PROJEKTS**

2.1. **Pasūtītājs**: Latvijas Lauksaimniecības universitāte (turpmāk tekstā - LLU)

Pasūtītāja rekvizīti:

 Lielā ielā 2, Jelgava, LV – 3001

 Reģ. Nr. 90000041898

 Valsts kase – kods TRELLV22

 Fakss: 63005619

Mājas lapa: [www.llu.lv](http://www.llu.lv)

* 1. **Komisija:** iepirkumu veic ar 2015.gada 22.janvāra LLU rektora rīkojumu Nr. 4.3.-13/6 „Par iepirkumu komisiju preču un pakalpojumu iegādei LLU vajadzībām” izveidota Iepirkumu komisija (turpmāk – Komisija).
	2. Iepirkums tiek veikts saskaņā ar Publisko iepirkumu likuma (turpmāk – PIL) 8.2pantu.
	3. **Pasūtītāja kontaktpersona:** Lidija Rube, tālrunis 63005674, fakss 63005619, e-pasts lidija.rube@llu.lv. Kontaktpersona iepirkuma norises laikā sniedz tikai organizatorisku informāciju.
	4. **Projekts:** „Jelgavas pils kultūrvēsturiskā mantojuma mūsdienīga saglabāšana”.

Finansējuma devējs: Valsts Kultūrkapitāla fonds (VKKF).

2.6. Pasūtītājs nodrošina brīvu un tiešu elektronisku pieeju iepirkuma nolikumam (turpmāk – nolikums) LLU mājas lapā internetā [www.llu.lv](http://www.llu.lv), sadaļā „Iepirkumi”, sākot no attiecīgā iepirkuma izsludināšanas brīža.

2.7. Iepirkuma komisijas, piegādātāju un pretendentu tiesības un pienākumi ir noteikti atbilstoši Publisko iepirkumu likuma normām. Visi jautājumi, kas nav atrunāti šajā nolikumā, tiek risināti saskaņā ar Publisko iepirkumu likuma normām.

1. **PIEDĀVĀJUMA IESNIEGŠANAS VIETA, DATUMS, LAIKS UN KĀRTĪBA**

3.1. Pretendenti piedāvājumus var iesniegt **līdz 2015.gada 18.septembrim plkst.11.00** LLU Saimnieciskā dienesta 17.kab. Lielajā ielā 2, Jelgavā, LV – 3001 iesniedzot personīgi vai atsūtot pa pastu. Pasta sūtījumam jābūt nogādātam šajā punktā norādītajā adresē līdz augstāk minētajam termiņam. Piedāvājumus var iesniegt darba dienās no plkst.8.30 līdz 11.30 un 13.00 līdz 16.30.

3.2. Piedāvājums, kas tiek atsaukts vai grozīts pirms 3.1.punktā minētā termiņa, vai piedāvājums, kas iesniegts pēc 3.1.punktā minētā termiņa, tiks neatvērts atdots vai nosūtīts atpakaļ pretendentam.

3.3. Iepirkumam iesniegto piedāvājumu atvēršanu, noformējuma atbilstības pārbaudi, pretendentu atlases dokumentu, tehniskā un finanšu piedāvājuma vērtēšanu Iepirkuma komisija veic slēgtā sēdē.

1. **PIEDĀVĀJUMU NOFORMĒŠANA**

4.1. Piedāvājums jāievieto slēgtā aploksnē vai cita veida necaurspīdīgā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.

4.2. Uz aploksnes (iepakojuma) jānorāda:

* Pasūtītāja nosaukums un adrese;
* Pretendenta nosaukums un adrese;
* Atzīme:

***„Piedāvājums iepirkumam***

*„3D skenēšanas un 3D modelēšanas darbi valsts aizsargājamā kultūras piemineklī Jelgavas pils esošā stāvokļa fiksēšanai”,*

id.Nr. LLU/2015/85/mi,

***Neatvērt līdz 2015.gada 18.septembrim* *plkst. 11.00”***

4.3. Pretendenti sedz visas izmaksas, kas saistītas ar viņu piedāvājuma sagatavošanu un iesniegšanu Pasūtītājam.

4.4. Visi piedāvājumā iekļautie dokumenti ir cauršūti kopā tā, lai dokumentus nebūtu iespējams atdalīt. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, kurā norādīts cauršūto lapu skaits, ko ar savu parakstu vai Pretendenta zīmoga nospiedumu apliecina Pretendenta vadītājs vai tā pilnvarotā persona.

4.5. Pretendents drīkst iesniegt tikai 1 (vienu) piedāvājuma variantu.

4.6. Piedāvājums jāsagatavo latviešu valodā. Ja kāds dokuments vai citi piedāvājumā iekļautie informācijas materiāli ir svešvalodā, tam jāpievieno Pretendenta vai tā pilnvarotas personas (pievienojams pilnvaras oriģināls) apstiprināts tulkojums latviešu valodā.

4.7. Pretendents iesniedz piedāvājumu datorsalikumā, sagatavotu uz A4 formāta lapām. Piedāvājumā iekļautajiem dokumentiem jābūt skaidri salasāmiem un bez labojumiem, lai izvairītos no jebkādiem pārpratumiem.

4.8. Pretendents iesniedz parakstītu piedāvājumu. Piedāvājumu paraksta Pretendenta pārstāvis ar paraksta tiesībām vai tā pilnvarota persona.

4.9. Iesniegtie piedāvājumi, izņemot iepirkuma nolikuma 3.2.punktā noteikto gadījumu, ir pasūtītāja īpašums un tiek glabāti atbilstoši Publisko iepirkumu likuma prasībām.

4.10. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

4.11. Ja pasūtītājam piedāvājumu vērtēšanas laikā rodas šaubas par iesniegtās dokumenta kopijas autentiskumu, tas var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

## 5. INFORMĀCIJA PAR IEPIRKUMA PRIEKŠMETU

## Iepirkuma priekšmeta apraksts

Iepirkuma priekšmets ir ***3D skenēšanas un 3D modelēšanas darbi valsts aizsargājamā kultūras piemineklī Jelgavas pils esošā stāvokļa fiksēšanai*** saskaņā ar tehnisko specifikāciju (skat. pielikumu Nr.1)

CPV kods - 71251000-2 (arhitektūras un ēku uzmērīšanas pakalpojumi)

5.2. Piedāvājums jāiesniedz par visu tehniskajā specifikācijā norādīto apjomu.

5.3. Pretendents nevar iesniegt piedāvājuma variantus.

5.4. **Tehniskā specifikācija:** Tehniskā specifikācija ir norādīta nolikuma pielikumā Nr.1.

5.5. **Līguma izpildes vieta:** Latvijas Lauksaimniecības universitāte, Lielā iela 2, Jelgava, LV-3001.

5.6**. Līguma izpildes laiks:** 7 (septiņu) nedēļu laikā no līguma noslēgšanas brīža.

1. **PRETENDENTA IZSLĒGŠANAS NOSACĪJUMI, IESNIEDZAMIE DOKUMENTI UN KVALIFIKĀCIJAS PRASĪBAS**
	1. Komisija izslēdz Pretendentu no turpmākās dalības iepirkuma procedūrā, kā arī neizskata Pretendenta piedāvājumu, ja Pasūtītājs konstatē Publisko iepirkumu likuma 8.2 panta piektās daļas 1. vai 2.punktā minētos apstākļus (ievērojot 8.2 panta 7.daļā un 8.daļā noteiktos termiņus).
	2. Nolikuma 6.1.punktā noteiktā prasība ir attiecināma arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība.
	3. **Pretendenta piedāvājumā jābūt iekļautiem sekojošiem dokumentiem:**

### 6.3.1. Pretendenta pieteikums dalībai iepirkumā, kas sagatavots atbilstoši Nolikumam pievienotajam paraugam (Pielikums Nr.2) un ko parakstījusi Pretendenta amatpersona ar paraksta tiesībām vai Pretendenta pilnvarotā persona. Gadījumā, ja pieteikumu paraksta Pretendenta pilnvarotā persona, nepieciešams pievienot pilnvaru vai tās apliecinātu kopiju.

6.3.2. Ja piedāvājumu iesniedz piegādātāju apvienība, pieteikumā norāda personu, kura iepirkumā pārstāv attiecīgo piegādātāju apvienību un ir pilnvarota parakstīt ar iepirkumu saistītos dokumentus, kā arī norāda piegādātāju apvienības dalībnieku atbildības apjomus šajā iepirkumā. Papildus pievieno piegādātāju apvienības dalībnieku apliecinājumus vai vienošanos par sadarbību, kas noslēgta starp personu apvienību dalībniekiem konkrētā līguma izpildei.

6.3.3. Ja Pretendents pieaicina apakšuzņēmēju, tad Pretendents iesniedz dokumentālu apliecinājumu par apakšuzņēmēja piedalīšanos līguma izpildē, kā arī norāda apakšuzņēmējam nododamo darbu apjomu.

6.3.4. Iepriekšēja pieredze līdzīgos darbos (3D skenēšanā, 3D modelēšanā un datu salīdzināšanā) vismaz 3 objektos. Piedāvājumā jāiekļauj pieredzes saraksts un atsauksmes.

Sarakstā jānorāda pasūtītāji, ar kuriem noslēgti līgumi, norādot: līguma darbības laiks, izpildāmo darbu apraksts, pasūtītāja kontaktpersona, tālr. Nr.

SARAKSTS par pretendenta \_\_\_\_\_\_\_\_\_\_\_\_\_\_ pieredzi līdzīgu (pēc apjoma un satura) pakalpojumu sniegšanā

|  |  |  |  |
| --- | --- | --- | --- |
| Pasūtītājs | Līguma darbības laiks(Laika periods) | Izpildāmo darbu apraksts | Pasūtītāja kontaktpersona – vārds, uzvārds, amats, tālr. Nr. |
|  |  |  |  |
|  |  |  |  |
|  |  |  |  |

6.3.5. Pretendenta apliecinājums, ka iekārtu operatori ir apmācīti darbā ar izmantojamajām iekārtām. Apliecinājumā pretendentam jānorāda operatora/u vārds uzvārds.

6.3.6. Pretendents ir saņēmis atļauju no Latvijas Civilās aviācijas aģentūras veikt mērījumu lidojumus virs objektiem (atbilstoši 2007.gada 10.jūlija Ministru kabineta noteikumu Nr.481 „Latvijas Republikas gaisa telpas izmantošanas kārtība attiecībā uz atsevišķām darbībām” prasībām). Pretendentam jāiesniedz atļaujas kopija.

**6.3.7. Aizpildīts Tehniskais un finanšu piedāvājums**

### 6.3.7.1. Tehnisko piedāvājumu sagatavo saskaņā ar Tehniskajā specifikācijā (pielikums Nr.1) un Nolikumā noteiktajām prasībām, aizpildot kolonu *„Pretendenta piedāvājums”,* norādot Tehniskajā specifikācijā (Tehniskā piedāvājuma paraugā) prasīto informāciju.

6.3.7.2. Finanšu piedāvājumā norāda cenu par kādu tiks veikti Tehniskajā specifikācijā norādītie uzdevumi.

6.3.7.3. Tehnisko un finanšu piedāvājumu sagatavo atbilstoši Nolikumam pievienotajam Tehniskā un finanšu piedāvājuma paraugam (pielikums Nr.1).

6.3.7.4. Finanšu piedāvājumā norāda piedāvāto līgumcenu par euro bez PVN. Atsevišķi norāda cenu euro ieskaitot PVN un PVN % likmi.

### 6.2.7.5. Piedāvātajā līgumcenā jābūt iekļautām visām ar līguma izpildi saistītajām izmaksām, ar visiem tiesību aktos paredzētajiem nodokļiem un nodevām (izņemot pievienotās vērtības nodokli).

1. **PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI**

7.1. Piedāvājumu atvēršanu, noformējuma un iesniedzamo dokumentu atbilstības pārbaudi, tehniskā un finanšu piedāvājuma vērtēšanu Iepirkuma komisija veic slēgtā sēdē.

7.2. Iepirkuma komisija izvēlas **piedāvājumu ar viszemāko cenu** no piedāvājumiem, kas atbilst Nolikuma prasībām un Tehniskajai specifikācijai.

7.3. Vērtējot viszemāko cenu iepirkumu komisija ņems vērā pretendenta **piedāvāto** **līgumcenu euro bez pievienotās vērtības nodokļa.**

7.4. Piedāvājumu izvērtēšanu komisija veic 3 (trīs) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.

## 7.5. 1.posms – Piedāvājuma noformējuma un iesniedzamo dokumentu pārbaude. Komisija novērtē, vai piedāvājums sagatavots atbilstoši 4.5., 4.6., 4.7., un 4.8.punktu prasībām un ir iekļauti nolikuma 6.3.punktā norādītie pretendentu atlases dokumenti. Ja piedāvājums neatbilst kādai no noformējuma prasībām, komisija lemj par piedāvājuma tālāku izskatīšanu. Ja piedāvājumā nav iekļauti visi 6.3.punktā norādītie dokumenti vai/un neatbilst kādai no Nolikumā minētajām pretendentu atlases prasībām, komisija pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

* 1. 7.6. **2.posms – Tehniskā piedāvājuma** **atbilstības pārbaude.** Komisija novērtē vai pretendenta tehniskais piedāvājums ir iesniegts par visu apjomu un atbilst tehniskajā specifikācijā (pielikums Nr.1) un nolikumā izvirzītajām prasībām. Ja pretendenta piedāvājums nav iesniegts par visu apjomu, un/vai neatbilst kādai no izvirzītajām prasībām, komisija pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

7.7. **3.posms – Finanšu piedāvājuma vērtēšana.**

* + 1. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatēs aritmētiskās kļūdas, komisija šīs kļūdas izlabos. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija vērā ņem veiktos labojumus.
		2. Iepirkuma komisija nosaka piedāvājumu ar viszemāko cenu. Pretendentu, kura piedāvājums, salīdzinot un izvērtējot iesniegtos piedāvājumus, noteikts kā piedāvājums ar viszemāko cenu, atzīs par pretendentu, kuram būtu piešķiramas līguma slēgšanas tiesības.

**8. LĒMUMA PIEŅEMŠANA**

8.1. Lai pārbaudītu, vai pretendents un 6.2.punktā minētā persona nav izslēdzami no dalības iepirkumā PIL 8.2panta piektās daļas 1., 2. vai 3.punktā minēto apstākļu dēļ, iepirkumu komisija:

8.1.1. attiecībā uz Latvijā reģistrētu vai pastāvīgi dzīvojošu pretendentu un 6.2.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

1. par PIL 8.2panta piektās daļas 1.punktā minētajiem faktiem – no Uzņēmumu reģistra,
2. par PIL 8.2panta piektās daļas 1.punktā minēto faktu – no Valsts ieņēmumu dienesta. Pasūtītājs attiecīgo informāciju no Valsts ieņēmumu dienesta ir tiesīgs saņemt, nepieprasot pretendenta un 6.2.punktā minētās personas piekrišanu.

Atkarībā no pārbaudes rezultātiem pasūtītājs:

1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un 6.2.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;
2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai 6.2.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un 6.2.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkumā.

 8.1.2. attiecībā uz ārvalstī reģistrētu vai pastāvīgi dzīvojošu pretendentu un 6.2.punktā minēto personu pieprasa, lai pretendents termiņā, kas nav īsāks par 10 darbdienām pēc dienas, kad pieprasījums izsniegts vai nosūtīts, iesniedz attiecīgās kompetentās institūcijas izziņu, kas apliecina, ka uz to un 6.2.punktā minēto personu neattiecas 8.1.punktā noteiktie gadījumi. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

8.2. Iepirkumu komisija par uzvarētāju iepirkumā atzīst pretendentu, kurš izraudzīts atbilstoši nolikumā noteiktajām prasībām un kritērijiem un nav izslēgts no dalības iepirkumā saskaņā ar PIL 8.2panta piekto daļu.

## 9. PRETENDENTU INFORMĒŠANA PAR PIEŅEMTO LĒMUMU, IEPIRKUMA LĪGUMA SLĒGŠANA

9.1.Iepirkumu komisija 3 (trīs) darba dienu laikā pēc lēmuma pieņemšanas informē visus pretendentus par pieņemto lēmumu attiecībā uz iepirkuma līguma slēgšanu, kā arī savā mājaslapā internetā nodrošina brīvu un tiešu elektronisku pieeju iepirkumu komisijas pieņemtajam lēmumam.

## 9.2. Pasūtītājs slēgs iepirkuma līgumu ar izraudzīto pretendentu, pamatojoties uz pretendenta piedāvājumu, un saskaņā ar iepirkuma nolikuma un tehniskās specifikācijas noteikumiem un Publisko iepirkumu likumu.

## 9.3. Ne vēlāk kā 5 (piecas) darbdienas pēc tam, kad noslēgts līgums, iepirkumu komisija, publicē Iepirkumu uzraudzības biroja mājaslapā internetā informatīvu paziņojumu par noslēgto līgumu.

## 9.4. Ne vēlāk kā dienā, kad stājas spēkā attiecīgais iepirkuma līgums vai tā grozījumi, iepirkuma komisija LLU mājaslapā internetā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams LLU mājaslapā internetā vismaz visā iepirkuma līguma darbības laikā, bet ne mazāk kā 36 (trīsdesmit sešus) mēnešus pēc līguma spēkā stāšanās dienas.

**10. PIELIKUMI**

Šim Nolikumam ir pievienoti 2 (divi) pielikumi, kas ir tā neatņemamas sastāvdaļas:

1.pielikums Tehniskā un finanšu piedāvājuma paraugs (Tehniskā specifikācija)

2.pielikums Pieteikuma paraugs

**Pielikums Nr.1**

Iepirkuma

Nr. LLU/2015/85/mi

Nolikumam

*Tehniskā un finanšu piedāvājuma paraugs*

*(Tehniskā specifikācija)*

**IEPIRKUMA Nr. LLU/2015/85/mi**

*3D skenēšanas un 3D modelēšanas darbi valsts aizsargājamā kultūras piemineklī Jelgavas pils esošā stāvokļa fiksēšanai*

**TEHNISKAIS UN FINANŠU PIEDĀVĀJUMS**

|  |  |  |
| --- | --- | --- |
| **Nr.p.k.** | **Uzdevumi:** | ***Pretendenta piedāvājums****(apliecinājums par izvirzīto uzdevumu izpildi)* |
| 1. | Veikt 3D skenēšanas un 3D modelēšanas darbus (iegūtā punktu mākoņa datu tīrīšana, datu savietošana, 3D modeļa izveide) Jelgavas Pilij. |  |
| 2. | Veikt objektu 3D uzmērījumus, iegūstot punktu mākoņus, ar precizitāti ne sliktāku kā 1mm no zemes un 2cm no gaisa, pēc kuriem izveidot ar punktu mākoni salīdzināmu 3D modeli digitālā formātā lietošanai projektēšanā .dwg un .dgn formātā fasādēm un būvapjomiem; .STL formātā interjera detaļām, ar precizitāti ne mazāku par 0,5 mm, un apskatei  un publicēšanai piemērotā .pdf 3D formātā. |  |
| 3. | Ar dažādām metodēm veiktās 3D lāzerskenēšanas iegūto datu savietošana vienotā koordinātu sistēmā (*datiem jāatbilst Latvijas ģeodēziskās atskaites sistēmai – rep., LKS-92 un BAS-77).* |  |
| 4. | Atskaites sagatavošana, par izveidotā 3D modeļa salīdzināšanu ar punktu mākoni, no kura veidots 3D modelis, lai pasūtītājs varētu pārliecināties, par izveidotā 3D modeļa precizitāti, kurai jābūt ne mazākai kā 5 cm. |  |
| 5. | Visu iegūto datu sagatavošana importēšanai programmatūrā „Nawisworks Freedom”. |  |
| 6. | Sagatavot izdrukas ar uzmērījumiem (fasādes ar galvenajiem raksturīgākajiem mērījumu parametriem, stāvu plāniem, interjeru notinumiem) pievienošanai kultūras pieminekļa arhīva lietai. |  |
| 7. | **Pakalpojuma īstenošanā izmantojamās metodes**Izmantotajām iekārtām jānodrošina iegūto datu precizitāte:* 1. rokas 3D lāzerskenēšana ar precizitāti ne mazāku par 0,5 mm,
	2. stacionārā 3D lāzerskenēšana ar precizitāti ne mazāku par 1 mm,
	3. 3D lāzerskenēšana no gaisa (LIDAR) ar precizitāti ne mazāku par 2 cm,
	4. 3D modeļa salīdzināšana ar iegūto punktu mākoni, no kura tika veidots 3D modelis.
 |  |
| 8. | **Līguma izpildes laiks:** 7 (septiņu) nedēļu laikā no līguma noslēgšanas brīža. |  |
| **Sasniedzamie rezultāti** |  |
| 1. | Sagatavots 1 (viens) digitālais materiāls digitālās datu pārneses iekārtā (vēlams USB). |  |
| 2. | Sagatavota 1 (viena) izdruka ar uzmērījumiem. |  |
| **Piedāvātā līguma summa EUR bez PVN**  |  |
| **PVN likme \_\_%** |  |
| **Piedāvātā līguma summa EUR ar PVN**  |  |

<Pretendenta nosaukums> <Paraksts, paraksta atšifrējums, zīmogs>

**Pielikums Nr.2**

Iepirkumam

Nr. LLU/2015/85/mi

Nolikumam

*Pieteikuma paraugs*

**\_\_\_\_\_\_\_\_\_\_\_\_\_\_\_\_\_\_\_\_PIETEIKUMS DALĪBAI IEPIRKUMĀ**

*(pretendenta nosaukums)*

|  |
| --- |
| Pretendenta nosaukumsReģ. numursAdreseKontaktpersonaTālrunisFaksse-pasts |

Savu piedāvājumu iesniedzam iepirkumam ***„3D skenēšanas un 3D modelēšanas darbi valsts aizsargājamā kultūras piemineklī Jelgavas pils esošā stāvokļa fiksēšanai”*** (id.Nr. LLU/2015/85/mi):

Ar šo apliecinām, ka:

1. esam iepazinušies ar iepirkuma dokumentiem un piekrītam Pasūtītāja izvirzītajām prasībām;
2. visas piedāvājumā sniegtās ziņas ir patiesas;
3. nav tādu apstākļu, kuri pretendentam liegtu piedalīties iepirkuma procedūrā saskaņā ar Publisko iepirkumu likuma prasībām.

<Pretendenta nosaukums,

parakstītāja amata nosaukums> <Paraksts, paraksta atšifrējums, zīmogs>

Datums\_\_\_\_\_\_\_\_\_\_\_\_\_\_

***(Piezīme: pretendentam jāaizpilda tukšās vietas šajā formā vai jāizmanto to kā pieteikuma paraugu.)***